Hvordan kommer man til flyplassen i Oslo?
For å komme seg til Oslo lufthavn Gardermoen er Flytoget det kjappeste alternativet. Det tar under 25 minutter med høyhastighetstoget fra flyplassen til Oslo S, og billettprisen ligger på cirka 200 NOK per vei. Flybussene koster omtrent det samme som Flytoget og har holdeplasser i flere bydeler utenfor Oslo sentrum. Reisetiden ligger på mellom 60 og 90 minutter, avhengig av hvor man tar bussen fra. Det er også mulig å komme seg til Oslo lufthavn Gardermoen med NSBs lokal- og regiontog. Billettprisen er da på under hundrelappen og reisetiden er på 45 til 50 minutter. Taxiene har fastpris mellom Oslo og Gardermoen på rundt 700 NOK. For å komme seg til Torp Sandefjord lufthavn, kan man velge mellom flybuss fra Bussterminalen og NSB-tog fra Oslo S. Begge koster rundt 250 NOK og bruker halvannen time fra Oslo til flyplassen.